चंदौली. यूपी के चंदौली यात्रियों से भरी बस और NH-2 पर खड़ी ट्रक से जोरदार टक्कर हो गई। इस घटना में बस का चालक बुरी तरह स्टेरिंग में फंस गया। जिसे लगभग 3 घंटे के रेस्क्यू के बाद बस से निकाला गया और जिला अस्पताल में भर्ती कराया गया। ये है पूरा मामला...
- ये लोग कर्नाटक राज्य के चिकमंगलूर जिले से तीर्थ यात्रा पर वाराणसी आए हुए थे। वाराणसी से एक बस के जरिए तीर्थाटन के लिए गया जा रहे थे। जहां रास्ते में खड़ी ट्रक के पीछे जोरदार टक्कर मार दी। जिससे बस का चालक बुरी तरह स्टेरिंग में फंस गया।
- जहां इस रेस्क़्यु ऑपरेशन में चालाक और यात्रियों को बचाने के दौरान दोनों पुलिसकर्मियों सहित 4 लोग घायल भी हो गए उन्हें हाथो में चोट भी आयी। ड्राईवर की स्थिति गंभीर बनी हुई है जिला अस्पताल में उसका इलाज चल रहा है उसके दोनों पैर बुरी तरह जख्मी हो गया है।
पुलिस ने दिखाई हिम्मत
- टक्कर की तेज आवाज सुनकर पुलिस लाइन में तैनात पुलिसकर्मी अपने कमरे से निकल घटना स्थल की तरफ दौड़ पड़े। पुलिस लाइन में चुनाव सेल में तैनात दो सिपाही ज्ञान देव मौर्या और अंसार अहमद मौके पर पहुंचे। दोनों पुलिसकर्मियों ने सभी यात्रियों को बाहर निकाला। साथ ही सदर कोतवाली को और 108 एंबुलेंस सूचना दी।
मौके पर पहुंची एंबुलेस
- मौके पर पहुंचे 108 एंबुलेंस सभी घायलों को जिला अस्पताल पहुंचाया। चालक के दोनों पैर स्टेरिंग के नीचे बुरी तरह फंस गए थे। दोनों पुलिसकर्मियों ने काफी प्रयास किया लेकिन वह चालक को नहीं निकल पाए।
चलाया गया रेस्क्यू
- चालक की स्थिति को देखकर पुलिस ने रेस्क्यू शुरू किया। सबसे पहले जेसीबी की मदद से बस को ट्रक से अलग किया गया। उसके बाद जिस सीट पर चालक बैठा था उसको काटा गया। लगभग 3 घंटे तक यह अभियान चलता रहा। इसके बाद चालक को स्टेरिंग के नीचे से निकाला गया और उसे जिला अस्पताल भेजा गया।
एक महिला की हुई मौत
- जिला अस्पताल में सभी घायलों का इलाज किया जा रहा है। खुद मौके पर जिला अस्पताल के अधीक्षक मौजूद रहे 4 यात्रियों की गंभीर स्थिति को देखते हुए उन्हें वाराणसी ट्रामा सेंटर रेफर कर दिया गया। जबकि चालक खतरे से बाहर बताया जा रहा है। इस घटना में एक महिला यात्री की मौत हो गई।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva